
     _____07.2010.a nr._____-k
Soodustuse määramine tänavate sulgemise maksule 

1. Asjaolud ja menetluse käik

23.07.2010.a. esitas Lemminkäinen Eesti AS, registrikood 10114029, Narva Linnavalitsuse  Linnavara-ja Majandusametile taotluse, milles taotleb katastriüksusel Tallinna maantee lõik 5 asuva tänavaäärse haljasala sulgemise loa saamisest perioodil 01.07.2010.a kuni 30.09.2010 ning vabastamisest teede ja tänavate sulgemise maksust seoses Tõrvajõe – Olgina – Narva kergliiklustee ehitamisega. Ehitustegevus on kooskõlas kehtestatud Tõrvajõe – Olgina – Narva kergliiklustee detailplaneeringuga ja teostatakse Narva Linnavalitsuse Arhitektuuri – ja Linnaplaneerimise ameti poolt väljastatud ehitusloa nr 17591 alusel. Tegemist on avalikult kasutatava tee ehitusega linna maale, ehitusluba on väljastatud LVMA-le ning töid finantseeritakse täies ulatuses riigieelarvest (tööde tellijaks Ida Regionaalne Maanteeamet).
Kergliiklustee väljaehitamine tagab kergliiklejate ohutu liikumise piki  Tallinna maanteed ja Tallinna – Narva maanteed, Narvast Olginasse ja aiandusühistutesse.
     2.    Õiguslikud alused 

Korraldus kehtestatakse kohaliku omavalitsuse korralduse seaduse  § 30 lõike 1 punkti 2 kohaselt lahendab ja korraldab linnavalitsus kohaliku elu küsimusi, mis volikogu määruste või otsustega või valla- ja linna põhimäärusega on pandud täitmiseks valitsusele.

Narva Linnavolikogu 19.05.2005 määruse nr 16/55 „ Narva linna teede ja tänavate sulgemise maks“ punkti 3 kohaselt maksusoodustusena loetakse maksust vabastamist. Sama korra punkti 16 kohaselt määrab soodustused antud maksule maksumaksja põhjendatud taotluse alusel Narva Linnavalitsus.

3.      Otsus
Lubada Lemminkäinen Eesti AS –ile sulgeda katastriüksusel Tallinna maantee lõik 5 asuva tänavaäärse haljasala  perioodil 01.07.2010.a kuni 30.09.2010 ning vabastada teede ja tänavate sulgemise maksust seoses Tõrvajõe – Olgina – Narva kergliiklustee ehitamisega.  
     4.      Rakendussätted
4.1 Narva Linnavalitsuse Linnavara-ja Majandusametil teha käesolev korraldus teatavaks Lemminkäinen Eesti AS –ile.
4.2  Korraldus jõustub seadusega sätestatud korras.

4.3 Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemise päevast.

